b"\n_START_ARTICLE_\nElisabeth Harnois\n_START_SECTION_\nLiv og karriere\n_START_PARAGRAPH_\nHarnois spilte i to filmer fem \xc3\xa5r gammel \xe2\x80\x93 Where are the Children? og One Magic Christmas. Hun spilte i reklamefilmer til hun fikk rollen som Alice i 1991 i serien Adventures in Wonderland som ble produsert for Disney Channel. Etter det har Harnois spilt i en rekke filmer og TV-serier opp gjennom sin karriere. Hun har blant annet spilt i Point Pleasant, en kortvarig serie fra 2005 som ble sendt p\xc3\xa5 Fox. Hun fikk ogs\xc3\xa5 en rolle i Pretty Persuasion, som portretterte Evan Rachel Woods venn.\n_START_SECTION_\nPriser og nominasjoner\n_START_PARAGRAPH_\nHarnois var nominert i klassen \xc2\xabUng skuespillerinne i en komedie-/dramaspillefilm\xc2\xbb for sin innsats i filmen One Magic Christmas (1985) under Young Artist Awards i 1987, og igjen i 1988 for \xc2\xabBeste Unge Skuespillerinne med gjesterolle i et TV-drama\xc2\xbb i Highway to Heaven (1984) for episoden Man's Best Friend. Hun vant prisen i 1993 for \xc2\xabFremst\xc3\xa5ende Rolleinnehavere i et barneprogram\xc2\xbb i Adventures in Wonderland (1991)."